Vegna frétta af gríðarlega háum hagnaðartölum viðskiptabanka vilja Hagsmunasamtök heimilanna hvetja bankana til þess að ráðstafa hagnaði sínum í varasjóði til þess að mæta væntanlegum endurgreiðslukröfum vegna ólöglega innheimtra verðbóta af neytendalánum . Með ákvörðun nr. 8 / 2014 þann 27. febrúar hefur Neytendastofa staðfest að óréttmætt sé að undanskilja verðbætur frá útreikningum heildarlántökukostnaðar , árlegrar hlutfallstölu kostnaðar og greiðsluáætlunar . Blasir því við að óheimilt sé að innheimta þann kostnað sem ekki hefur þannig verið gerð grein fyrir , og bendir flest til þess að fjármálastofnanir muni þurfa að endurgreiða neytendum allar ólöglega innheimtar verðbætur .